projecte-aina/catalan_government_crawling huggingface dataset:
Quan el grup Circutor va veure el potencial del vehicle elèctric va optar per aportar-hi el seu coneixement en tecnologia elèctrica a través d'una nova empresa: Circontrol.
Actualment ja ha pogut instal·lar 60.000 punts de recàrrega arreu del món, en un procés on ha reunit el suport dels clústers de l'eficiència energètica i l'automoció.
El seu president, Ramon Comellas, n'ha explicat la història a la Jornada de Canvi Estartègic en Clústers 2018.
Vols conèixer els altres casos d'aquesta jornada?
Descobreix com els clústers han ajudat Frit Ravich i Relats.
El CEEC agrupa empreses que dins de les seves activitats ofereixen, promocionen o desenvolupen productes o serveis relacionats amb l'eficiència energètica en els sectors: edificació, mobilitat, serveis públics, indústria i formació.
El clúster és l'espai on reforçar la competitivitat de l'empresa
Després de protagonitzar un dels casos de canvi estratègic en clústers del 2014; Sensofar analitza cinc anys després la seva aposta per intentar defugir la dependència d'un sol client en aquest vídeo.
Sensofar-Tech es va constituir el març de 2001, amb un capital de 30.050 euros, en qualitat d'spin-off del CD6, especialitzada en fabricar i comercialitzar equipament científic i tecnològic, dissenyar software i consultoria tecnològica en l'àmbit de la metrologia òptica.
Una dècada després, Ferran Laguarta i Marc Canales, president i director general, revisaven el grau de compliment del Pla Estratègic 2011-2015.
L'exercici 2012 s'havia tancat amb una xifra de negoci de sis milions d'euros (incloent facturació de filials), una plantilla de 18 treballadors i una xarxa comercial internacional amb presència en els principals mercats: Europa, Amèrica i Àsia.
Moltes i molt ràpides havien estat les fites de l'equip.
La més recent, la creació de la divisió mèdica (Sensofar Medical).
En poc més d'una dècada, haurien passat del laboratori del Centre de Desenvolupament de Sensors, Instrumentació i Sistemes (CD6) de la Universitat Politècnica de Catalunya, a ser una empresa rendible, que creixia a doble dígit, autofinançada i amb clients del nivell de la NASA, Sony, Mitsubishi... però encara quedava molt camí per recórrer.
Els preocupava el caire que estaven prenent les relacions amb el seu principal client, Carey.
Acabaven de xocar en un concurs pel subministrament d'un equip a una universitat europea.
Carey, amb el producte OEM de Sensofar, i gràcies a una maniobra comercial molt agressiva, havia guanyat el concurs en primera instància, per preu i sense reunir les especificacions, que sí complia el producte Sensofar.
Després de cinc mesos de dures discussions entre les parts (denúncies incloses), el concurs va ser guanyat definitivament per Sensofar, però amb un marge pràcticament nul, absorbit per tots els tràmits extres.
Pensaven que havien de consolidar posicions, però sense perdre les noves oportunitats que sorgien en els diferents camps d'actuació: sector mèdic, forense..., així com continuar explorant noves tecnologies que desemboquessin en la generació de nous productes.
La seva condició de petita empresa leading-edge els requeria estar a l'avantguarda del coneixement científic i a la recerca permanent d'oceans blaus per colonitzar.
Quina seria l'estratègia adequada per aconseguir el creixement desitjat?
Diversificar o créixer de la mà dels grans sota la fórmula OEM1?
I, d'altra banda, com, garantir la generació del nou coneixement?
Descobreix la seva història en el cas complet de canvi estratègic en clústers.
A Catalunya, més de 2.300 empreses formen part dels 30 clústers que impulsa ACCIÓ.
En aquest nou capítol del Podcast d'ACCIÓ, descobrim què és i tot el que li pot aportar a una empresa formar part d'un d'aquests clústers.
En parlem amb Valeri Salgot, d' Embotits Salgot i membre del Clúster Gourmet, i Joan Folguera de l'empresa Intech3D i del Clúster de Materials Avançats.
Tots dos ens expliquen la seva experiència i els beneficis que n'han extret per ser més competitives.
A més, el director de l'àrea de clústers d'ACCIÓ, Joan Martí, dona les claus del funcionament del programa de clústers.
L'empresa Costa Brava Mediterranean Foods, amb més de 3.400 treballadors i dedicada al sector de la carn de porcí, produeix 250 milions de quilos anuals de carn processada, el 70% dels quals els exporten a una cinquantena de països d'arreu del món.
Amb aquestes dades tan destacades, l'empresa està treballant per consolidar la seva marca amb l'objectiu que unifiqui tots els seus productes.
Per altra banda, esta immersa en el reforç de l'àrea comercial i de màrqueting per seguir millorant el posicionament de marca.
Tot plegat, ho va explicar Elisabeth Cañigueral, presidenta de la companyia, en el marc de la V II Jornada de canvi estratègic en clústers celebrada a IESE.
Vols conèixer els altres casos d'aquesta jornada?
Descobreix com els clústers han ajudat Promsa i Guilera.
L'emergència sanitària provocada per la COVID-19 ens ha obligat a col·laborar per poder reaccionar amb rapidesa.
Com és habitual, els clústers catalans han seguit sumant esforços per desenvolupar i posar en marxa diversos projectes, en aquest cas, per pal·liar les conseqüències d'aquesta situació excepcional.
Alguns clústers han impulsat propostes per fer front l'emergència sanitària.
És el cas del Clúster de materials avançats que ha coordinat empreses i equips d'impressió 3D per a l'elaboració de materials de protecció; o del projecte Respirem, un respirador de campanya autònom en el que hi han col·laborat els Clústers d'il·luminació, energia solar i tecnologies intel·ligents.
El Clúster d'equipament de la llar i el contract ha treballat per facilitar la protecció del personal sanitari col·laborant en el projecte J-Box, una caixa de plàstic protectora i el Clúster de moda ha impulsat la producció de mascaretes i bates identificant les capacitats de fabricants catalans per reorientar l'activitat productiva.
Un altre àmbit en el que s'han bolcat els clústers és el de la desinfecció.
Els clústers d'il·luminació i de tecnologies de la llum, coneixedors de les propietats desinfectants de la llum ultraviolada han impulsat projectes en aquest sentit.
El Clúster d'il·luminació ha elaborat una guia pràctica d'ús i instal·lació de llum ultraviolada mentre que el Clúster de tecnologies de la llum ha aglutinat les solucions Deep Tehc, oferint sistemes d'esterilització amb llum ultraviolada.
En aquest mateix camp de la desinfecció, el Clúster de la bellesa ha potenciat el Beauty Connecting Business Marketplace per connectar ofertes i demandes vinculades, sobretot, als gels hidroalcohòlics.
Un tercer front d'actuació ha anat dirigit a pal·liar els efectes del confinament i l'adaptació a les noves circumstàncies.
En aquest àmbit, el clúster TIC educació ha esdevingut l' altaveu de les iniciatives del sector tecnològic educatiu per donar suport a la comunitat educativa i ha elaborat l 'informe del Marc de Digitalització, una eina de suport, reflexió, identificació i millora de la innovació educativa als centres educatius.
El clúster de productes infantils ha impulsat la campanya per apropar els jocs educatius a les cases durant el confinament.
En el marc de les actuacions per pal·liar els efectes del confinament, el Clúster de salut mental ha coordinat un consorci per millorar el benestar dels adolescents de les residències d'estudiants.
Per la seva banda, el Clúster foodservice ha impulsat la plataforma One Click del projecte No Loss per millorar el control de l'aforament i les cues als establiments de restauració i també ha col·laborat en la campanya Salvem els nostres restaurants amb bons de prepagament per consumir passat el confinament.
Finalment el Clúster ferroviari ha enfortit les capacitats del sector en ciberseguretat, per ajudar a les empreses en la prevenció, detecció i resposta davant d'incidents cibernètics i també ha analitzat els impactes i recomanacions en la garantia d'ús del transport ferroviari en la situació actual a través del Grup de Treball en el Nou Interiorisme del clúster.
RESUM EXECUTIU DISPONIBLE EN CATALÀ I ANGLÈS
El Barcelona & Catalonia Startup Hub, el directori més complet de les empreses emergents presents al nostre país, ja ha identificat més de 1.500 startups, un 38,5% més respecte el 2016.
La seva anàlisi de 2019 permet dibuixar els grans trets característics de l'ecosistema emprenedor català, on destaca que més de 64% de les startups treballen amb tecnologies vinculades a la indústria 4.0: com el cloud computing, el big data o la internet de les coses.
Segons aquestes dades, recollides en un nou informe d'ACCIÓ, destaca el fet que les més de 1.500 startups catalanes ja donen feina a 16.900 persones.
En aquest sentit, cal destacar el paper de les dones, que supera la mitjana europea: la presència femenina està present en un 22% dels equips fundadors de startups a Catalunya.
Per altra banda, el nou estudi torna a posar de manifest la capacitat d'atracció internacional que tenen Barcelona i Catalunya en aquest àmbit.
Un 19% dels que hi treballen són estrangers, mentre que entre els fundadors aquest percentatge és del 15%.
Alhora, les startups catalanes compten amb fundadors experimentats.
De fet, Barcelona és la tercera ciutat preferida pels fundadors de startups a Europa si haguessin de engegar un nou projecte.
Amb tot això, l'estudi demostra que Barcelona s'ha consolidat com el principal hub de startups del sud d'Europa i el cinquè del continent.
El sectors i les tecnologies principals
L'informe també té en compte els principals models de negoci de les startups.
El 43% de les empreses de l'ecosistema tenen el comerç electrònic i el marketplace com a formes de negoci centrals.
En termes de sectors d'operació, els àmbits de les TIC, l' oci i la salut concentren més del 40% de les empreses.
La riquesa de l'ecosistema fa que Catalunya capti volums creixents d'inversió internacional.
Barcelona és el 5è tech hub europeu per volum d'inversió i entre els anys 2015 i 2019 les startups han rebut una inversió total de 2.748 M€.
El document també recull que 3 de cada 4 startups ha rebut finançament i que el 20% d'aquestes empreses ha aconseguit rondes d'inversió superiors al milió d'euros.
L'estudi també destaca les tecnologies que han atret més inversió.
En aquest sentit, el sector TIC (21%), big data (16%) i cloud computing (13%) encapçalen una llista on també hi destaquen tecnologies com internet de les coses, intel·ligència artificial o biotecnologia.
Les startups dedicades als sectors TIC i continguts digitals concentra el 39% dels exits (sortides).
Consulta totes les dades a l' Anàlisi del Barcelona & Catalonia Startup Hub 2019.
Durant la primavera de 2019, les startups catalanes Sequentia Biotech, Nnergix, Allergeneat, Apartool, Busup i Propcrowd van fer una estada de dues setmanes a Silicon Valley en la segona edició del servei Road to Silicon Valley d'ACCIÓ.
Totes elles van disposar d'un programa únic i intensiu per conèixer de primera mà la meca de l'emprenedoria i impregnar-se del dinamisme de l'ecosistema digital més innovador del món.
L'aventura d'aquestes empreses va començar unes setmanes abans a Barcelona.
En total, una quinzena de startups va participar en una Boot camp inicial dedicat a donar a conèixer la mentalitat i la forma de fer negocis de Silicon Valley i que va acabar amb un pitch competition.
Tot plegat, ho van fer guiats per l'entitat especialitzada en escalar startups US·MAC i els equips d'ACCIÓ de l' Oficina Exterior a Silicon Valley i de Startup Catalonia.
A partir d'aquí, es van seleccionar les empreses finalistes que van viatjar a San Francisco.
Durant les setmanes prèvies de l'estada als Estats Units, les startups van rebre el suport de mentors experts en l'ecosistema californià per preparar la seva proposta de valor, el model de negoci i el pitch.
Un cop a Silicon Valley va arribar el moment de la veritat i de posar a prova tot el que havien après a Barcelona.
Les startups van tenir accés a possibles inversors, col·laboradors o clients en un bon grapat de jornades de treball.
Una oportunitat, doncs, per validar, aprendre i créixer a la meca de l'emprenedoria: " el lloc on ha de ser qualsevol startup ".
T'agradaria seguir els seus passos?
Porta la teva startup a l'ecosistema digital més innovador del món
Vols conèixer les oportunitats de negoci que més s'ajusten a la mida de la teva empresa, al teu sector i a la teva experiència exportadora?
Descobreix-ho amb el recomanador d'oportunitats de negoci.
El recomanador s'alimenta de les oportunitats de negoci que ACCIÓ detecta a les principals capitals econòmiques i empresarials de tot el món.
Fes 3 clics amb les característiques principals de la teva empresa i descobreix les línies de negoci que poden revolucionar-la.
Quina experiència exportadora tens?
Alimentació especialitzada i gurmet
Altres indústries del transport
Big data, intel·ligència artificial i internet of things
Continguts digitals i audiovisuals
Educació, formació i serveis editorials
Logística, e-commerce i distribució
Maquinària, metal·lúrgia i béns d'equip
Restauració, turisme, cultura i oci
Hem trobat 300 oportunitats per a tu!
Quins aranzels apliquen al teu producte a cada país concret?
Quines llicències i controls necessites per introduir-lo específicament a un mercat o un altre?
Quina és la documentació i els tràmits a complir?
I si el que vols és importar, com pots saber quins països t'ofereixen més avantatges econòmics i administratius?
El Catalonia Trade Portal és la nova eina de capçalera de qualsevol empresa que vulgui fer negoci internacionalment.
El punt de referència on trobaràs tota la informació que necessitis per a que el teu projecte no tingui fronteres.
El Catalonia Trade Portal és una completa plataforma digital que rastreja més de 800 fonts documentals d'arreu del món per posar a la teva disposició, de forma immediata, més de 30 tipus de recursos informatius per facilitar els teus processos de negoci internacionals.
Amb el Catalonia Trade Portal podràs conèixer:
A més, el Catalonia Trade Portal també t'ofereix la possibilitat de configurar-te alertes personalitzades per a nous estudis, tendències, licitacions públiques i tota mena d'informació que afectin al teus països d'interès o al teu sector.
Tant si estàs començant a exportar com si ja exportes regularment, el Catalonia Trade Portal és un punt de referència amb la informació clau, actualitzada i ben estructurada per a que facis negoci a tot el món.
El Catalonia Trade Portal és un servei online que ACCIÓ ofereix gratuïtament a les empreses catalanes per accelerar i facilitar el seu accés als mercats internacionals.
Per fer-lo servir només cal que et creïs un compte d'usuari amb un NIF empresarial vàlid.
Si, a més, la teva empresa és usuària dels serveis avançats d'internacionalització d'ACCIÓ, podràs disposar d'un compte prèmium amb serveis addicionals.
Bona part de la documentació que trobaràs al Catalonia Trade Portal està en anglès, ja que prové de fonts internacionals.
Si ets una empresa catalana, crea't un compte d'usuari i comença a aprofitar gratuïtament el Catalonia Trade Portal.
El Catalonia Trade Portal és un self service digital i immediat.
Però si el que trobes no és suficient, si no tens prou clar com treure'n partit o vols una atenció més personalitzada, et recomanem la versió analògica i amb rostre humà del Trade Portal: l' Oficina tècnica de barreres a la internacionalització.
Consulta'n aquí els detalls i sol·licita el suport personalitzat que necessitis per a que cap barrera no t'aturi.
L' Oficina tècnica de barreres a la internacionalització ja resol de forma ràpida i eficaç moltes consultes d'empreses catalanes en els seus processos per fer negoci al món; ho fa a través d'un equip d'experts i de la mà del Catalonia Trade Portal, un web que ja és la principal font d'informació online sobre internacionalització
ACCIÓ compta amb 40 oficines arreu del món que us faciliten la implantació comercial i productiva en els mercats exteriors.
Posem a la vostra disposició el coneixement, l'experiència i les estructures de què disposem arreu del món, així com nous instruments ideats per assolir aquest objectiu.
Oficina Exterior de Catalunya a Ciutat de Mèxic
Oficina Exterior de Catalunya a Panamà
Oficina Exterior de Catalunya a Bogotà
Oficina Exterior de Catalunya a Brussel·les
Oficina Exterior de Catalunya a Milà
Oficina Exterior de Catalunya a Moscou
Oficina Exterior de Catalunya a Varsòvia
Oficina Exterior de Catalunya a Seül
Oficina Exterior de Catalunya a Tòquio
Oficina Exterior de Catalunya a Dubai
Oficina Exterior de Catalunya a Brussel·les: Finançament de Projectes i Licitacions per part de la Unió Europea
Oficina Exterior de Catalunya a Washington: Delegació davant Organismes Multilaterals: Banc Mundial, BID, etc
Sol·licita el servei d'assessorament en internacionalització i inicia el teu viatge!
T'oferim un seguit de butlletins electrònics que et mantindran al dia de les activitats, convocatòries, notícies i continguts que més interessen a les empreses i professionals.
Descobreix-los i subscriu-te als que més t'interessin!
Butlletí quinzenal sobre les principals convocatòries, serveis i ajuts que ofereix ACCIÓ.
També hi trobaràs informes, entrevistes i tendències.
És el nostre butlletí més transversal.
Un resum setmanal amb totes les properes activitats, jornades o conferències on col·laborem.
Segurament, l'agenda empresarial i professional més completa que podràs trobar.
Mensualment, et fem arribar notícies sobre les principals inversions, informes econòmics i presència a esdeveniments internacionals.
No et perdis, cada mes, aquest recull d'activitats, convocatòries internacionals, ajuts i notícies sobre el món de la R+D i la innovació a nivell català i, sobretot, europeu.
Vols arribar al públic objectiu adequat en el moment oportú?
Busques desmarcar-te de la competència?
Necessites fidelitzar els teus clients?
T'oferim diverses propostes de patrocini perquè puguis escollir la que més t'encaixi i l'adaptem de forma personalitzada a les teves necessitats.
Descobreix les raons per fer-te patrocinador de l'Agència per la competitivitat de l'empresa i passa a l'ACCIÓ en català i en espanyol.
Fes-te patrocinador de l'Agència per la Competitivitat de l'Empresa
ACCIÓ és l'agència per la competitivitat de l'empresa de la Generalitat de Catalunya.
Adscrita al Departament d'Empresa i Coneixement, està especialitzada en el foment de la innovació i la internacionalització empresarial i compta amb una xarxa de 40 oficines arreu del món.
ACCIÓ treballa perquè l'empresa identifiqui els canvis al seu entorn, els aprofiti i es transformi, potenciant allò que la pugui fer diferent i més competitiva.
Aquesta diferenciació es produeix fonamentalment a través del binomi clau per a la competitivitat empresarial: innovació + internacionalització.
Ens mouen tres objectius: incrementar la productivitat de l'empresa catalana, millorar el posicionament dels productes i serveis de les nostres empreses arreu del món i fer créixer el volum i la força de les empreses catalanes.
El Baròmetre de la Innovació que elabora ACCIÓ anualment presenta en aquesta edició noves dades que demostren la importància de la cultura innovadora en el creixement de les empreses.
No en va, un 44,9% de les companyies innovadores preveuen augmentar la seva facturació i un 21,5% ampliar la plantilla.
Aquestes són algunes de les dades més rellevants en l'anàlisi del 2017.
Entre les conclusions principals de l'estudi, destaca l'augment dels recursos destinats a R+D, aspecte a l'alça entre el 67,9% de les empreses.
Una major inversió que es tradueix en el 70% d'aquestes empreses en el convenciment de poder presentar durant aquest 2018 un nou producte o servei.
Alhora, el Baròmetre també mostra el creixement del percentatge d'empreses innovadores a Catalunya, que ja arriba al 55,3%.
Alhora, assenyala les companyies més joves, d'entre zero i cinc anys, com les que concentren una major activitat innovadora.
Pel que fa al tipus de tecnologies incorporades en els processos d'innovació, aquesta edició del Baròmetre destaca les que consoliden la transformació digital de les empreses.
Predomina la incorporació del Big Data i es duplica el percentatge de companyies que sumen capacitats en la impressió 3D.
Un any més, el Baròmetre torna a demostrar la clara vinculació que es genera entre innovació i internacionalització.
Les dades mostren, en aquest sentit, com les empreses innovadores surten més a l'exterior que les que no ho són.
El Baròmetre de la Innovació té com a població de referència totes les empreses de més de nou treballadors amb seu al territori de Catalunya.
Per conèixer tots els detalls de l'estat de la innovació a Catalunya, descarrega't l'estudi complet.
Per veure l'evolució de l'estat de la innovació a Catalunya, consulta les anteriors edicions del Baròmetre: 2016, 2015 i 2014.
El Baròmetre de la Innovació que elabora ACCIÓ anualment presenta en aquesta edició noves dades sobre la cultura innovadora entre les empreses catalanes.
Aquestes són algunes de les dades més rellevants en l'anàlisi del 2018.
Entre les conclusions principals, destaca el creixement de l'activitat innovadora a la indústria que reforça el seu lideratge passant del 65% el 2017 al 69,7% el 2018, pel que fa al nombre d'empreses que innoven.
En termes d'evolució tecnològica, el Big Data és la tecnologia digital més incorporada per a les empreses catalanes el 2018, amb el 8,8%, seguida per la internet de les coses (IOT) que frega el 4% de les empreses.
En aquest podi cal afegir la impressió 3D, incorporada pel 3,7% d'empreses, que augmenta considerablement per produir producte final.
En aquesta nova edició del Baròmetre, la facturació segueix sent un element que es veu afavorit per la innovació.
De fet, el document posa de manifest que el 45% de les empreses catalanes augmentaran la facturació gràcies a la innovació.
La internacionalització de les empreses és un altre factor que creix quan ho fa la innovació.
Més de la meitat de les empreses que s'hi sumen són exportadores, una xifra que creix a la indústria: prop del 89% de les empreses innovadores industrials venen els seus productes a altres països.
Pel que fa a la tipologia d'empreses per trams d'edat que han innovat el 2018, cal subratllar el creixement de la innovació entre les empreses de menys de 10 anys i les que ja superen el mig segle.
Les emergents passen del 62,8% al 67% el 2018, mentre que les de més de 50 anys sobrepassen el 60%.
El Baròmetre de la Innovació té com a població de referència totes les empreses de més de nou treballadors amb seu al territori de Catalunya.
Per conèixer tots els detalls de l'estat de la innovació a Catalunya, descarrega't l'estudi complet.
Per veure l'evolució de l'estat de la innovació a Catalunya, consulta les anteriors edicions del Baròmetre: 2017, 2016, 2015 i 2014.